OpenLLM-France/wikimedia huggingface dataset:
# Westdale

Westdale és una concentració de població designada pel cens dels Estats Units a l'estat de Texas. Segons el cens del 2000 tenia 295 habitants.

## Demografia

Segons el cens del 2000, Westdale tenia 295 habitants, 92 habitatges, i 80 famílies. La densitat de població era de 30,1 habitants per km².
Dels 92 habitatges en un 48,9% hi vivien nens de menys de 18 anys, en un 80,4% hi vivien parelles casades, en un 3,3% dones solteres, i en un 12% no eren unitats familiars. En el 10,9% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,21 i el nombre mitjà de persones que vivien en cada família era de 3,33.
Per edats la població es repartia de la següent manera: un 30,8% tenia menys de 18 anys, un 9,8% entre 18 i 24, un 30,2% entre 25 i 44, un 24,1% de 45 a 60 i un 5,1% 65 anys o més.
L'edat mediana era de 31 anys. Per cada 100 dones de 18 o més anys hi havia 117 homes.
La renda mediana per habitatge era de 39.773 $ i la renda mediana per família de 46.094 $. Els homes tenien una renda mediana de 32.188 $ mentre que les dones 15.156 $. La renda per capita de la població era de 15.640 $. Aproximadament el 19,5% de les famílies i el 30,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Westdale». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Xalet Soms

El Xalet Soms és una obra eclèctica de Cerdanyola del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Torre de planta quadrangular, envoltada de jardí, que mostra una estructura complexa, amb un interessant ritme de volums i buits, resultat de l'ordenació de cossos rectangulars de diferents superfícies i alçades. Les cobertes són de teula a diversos nivells, a dues i a quatre vessants. Els espais oberts ocupen posicions angulars.
Està situada a la cantonada dels carrers Donya Amèlia i Sant Oleguer.

## Història

Es tracta d'un edifici eclèctic, bastit a inicis del segle xx. Combina elements propis de l'arquitectura clàssica (columnes dòriques), amb altres de neogòtics (arcs conopials), noucentistes i de decor (balustrades, esgrafiats, etc.).

## Referències

* 1 2 3 «Xalet Soms». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 abril 2019].

## Enllaços externs

* Xalet Soms Arxivat 2016-03-03 a Wayback Machine., fitxa del catàleg de l'Ajuntament
# Xalet Verge de la Pineda

El Xalet Verge de la Pineda és un edifici del municipi de Salou (Tarragonès) inclòs en l'Inventari del Patrimoni Arquitectònic de Catalunya.

## Descripció

La casa de la Verge de la Pineda, cal situar-la a finals del segle xix, dins l'estil que s'anomena eclèctic.
L'edifici està format per la planta baixa i dos pisos. Cal destacar la decoració geomètrica de color blanc i marró que es va estenent per tota la casa, a manera d'artístics esgrafiats amb decoració de gerros florals, tant del gust de l'època. La planta baixa presenta arcades que emmarquen el porxo. A la planta noble hi ha la façana principal que dona a la mar, amb una terrassa on hi ha tres portes rematades amb decoració d'estil barroc barrejada amb manises. La part alta ens mostra dues torres que harmonitzen el conjunt, una a cada costat i enmig d'elles una galeria correguda que fa la façana més rítmica. Tot el conjunt de la casa està coronat amb rajoles que cobreixen la teulada a doble vessant.
A la façana principal de la casa i, concretament al pis noble, s'hi troba la imatge de la Verge de la Pineda, recoberta per una teuladeta de maons.
Tot el conjunt de la casa és bastant harmònic però no podem dir que la casa presenti gaires innovacions constructives

## Referències

* 1 2 3 4 5 «Xalet Verge de la Pineda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 abril 2013].

## Enllaços externs

* «Xalet Verge de la Pineda». Mapa de recursos culturals. Diputació de Tarragona.
# Xalet Ysern

El Xalet Ysern és un edifici protegit com a bé cultural d'interès local del municipi de l'Hospitalet de Llobregat (Barcelonès).

## Descripció

És un edifici racionalista de planta i dos pisos organitzats de forma esglaonada. Els tres pisos són remarcats per sengles cornises que coronen cada una de les plantes i per un ràfec a la planta baixa, subratllant així l'esglaonament. Hi ha un joc de volums combinant les formes cúbiques amb el semicilindre que s'avança a la façana al nivell de planta baixa i que és la base de la terrassa del segon pis, a l'extrem esquerre i més alt de l'edifici. Les portes i finestres tenen forma rectangular.
Sobre la cornisa del segon pis fou aixecada l'any 1950 una altra planta.

## Història

Els plànols del projecte original estan signats per Antoni Puig i Gairalt, encara que l'autoria de l'obra és atribuïda al seu germà Ramon.
Va ser feta construir pel metge Jaume Isern i Hombravella per a consulta mèdica i habitatge familiar. Anys més tard va passar a ser una comissaria de policia, moment en què es va afegir un pis més a l'edifici.

## Referències

* «Xalet Ysern». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Sistema hidràulic de l'Alt Harz

El Regalat sistema hidràulic de l'Alt Harz (alemany: Oberharzer Wasserregal) és un sistema de preses, embassaments, canals i altres estructures, la major part dels quals es varen construir als segles XVI al XIX en desviar i emmagatzemar l'aigua que va conduir les rodes d'aigua de les mines la regió de l'Alt Harz d'Alemanya. Està inscrit a la llista del Patrimoni de la Humanitat de la UNESCO.
El terme regal, aquí, es refereix a la concessió de privilegis reials o drets, en aquest cas per permetre l'ús d'aigua per a les operacions mineres a les muntanyes de Harz, Alemanya.

## Referències

* ↑ Centre, UNESCO World Heritage. «Mines of Rammelsberg, Historic Town of Goslar and Upper Harz Water Management System» (en anglès). [Consulta: 26 gener 2021].

## Enllaços externs

* Upper Harz Water Regale Arxivat 2016-02-20 a Wayback Machine.
* Location plan Arxivat 2011-07-19 a Wayback Machine. by the Harzwasserwerke for the currently active facilities (PDF; 679 kB)
# Shelby (Montana)

Shelby és una població dels Estats Units a l'estat de Montana. Segons el cens del 2000 tenia 3.216 habitants.

## Demografia

Segons el cens del 2000, Shelby tenia 3.216 habitants, 1.196 habitatges, i 735 famílies. La densitat de població era de 392,9 habitants per km².
Dels 1.196 habitatges en un 30,9% hi vivien nens de menys de 18 anys, en un 50,8% hi vivien parelles casades, en un 7,5% dones solteres, i en un 38,5% no eren unitats familiars. En el 35,5% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,07.
Per edats la població es repartia de la següent manera: un 24% tenia menys de 18 anys, un 7,2% entre 18 i 24, un 29,5% entre 25 i 44, un 22,9% de 45 a 60 i un 16,4% 65 anys o més.
L'edat mediana era de 39 anys. Per cada 100 dones de 18 o més anys hi havia 108,9 homes.
La renda mediana per habitatge era de 29.219 $ i la renda mediana per família de 41.046 $. Els homes tenien una renda mediana de 27.634 $ mentre que les dones 19.444 $. La renda per capita de la població era de 15.071 $. Aproximadament el 6,1% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Shelby». American Fact Finder. Oficina del Cens dels Estats Units, 12-01-2010.
# Shelby (Mississipi)

Shelby és una població dels Estats Units a l'estat de Mississipi. Segons el cens del 2000 tenia 2.926 habitants.

## Demografia

Segons el cens del 2000, Shelby tenia 2.926 habitants, 919 habitatges, i 677 famílies. La densitat de població era de 416,9 habitants per km².
Dels 919 habitatges en un 43,3% hi vivien nens de menys de 18 anys, en un 26,3% hi vivien parelles casades, en un 41,7% dones solteres, i en un 26,3% no eren unitats familiars. En el 23,1% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,6.
Per edats la població es repartia de la següent manera: un 37,5% tenia menys de 18 anys, un 9,8% entre 18 i 24, un 24,5% entre 25 i 44, un 15,8% de 45 a 60 i un 12,5% 65 anys o més.
L'edat mediana era de 27 anys. Per cada 100 dones de 18 o més anys hi havia 70,4 homes.
La renda mediana per habitatge era de 17.798 $ i la renda mediana per família de 20.368 $. Els homes tenien una renda mediana de 26.250 $ mentre que les dones 19.554 $. La renda per capita de la població era de 10.567 $. Entorn del 39,9% de les famílies i el 44,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Shelby». American Fact Finder. Oficina del Cens dels Estats Units, 12-01-2010.
# Xenobatrachus ophiodon

Xenobatrachus ophiodon és una espècie de granota que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Richards, S. & Menzies, J. 2004. Xenobatrachus ophiodon. Llista Vermella d'Espècies Amenaçades de la UICN 2006. Consulta: 18 de gener de 2008.
# Wyethia angustifolia

Wyethia angustifolia és una espècie de planta amb flors de la família de les asteràcies.

## Localització

És originària de la costa oest dels Estats Units, des de Washington fins a Califòrnia, on creix a pastures, prats i altres hàbitats oberts.

## Descripció

És una herba perenne que creix a partir d'una arrel mestra i un càudex que produeix una tija de 30 a 90 centímetres d'alçada. Tenen fulles en forma de llança de fins a 50 centímetres de llarg. La inflorescència produeix una o més pseudants semblants al gira-sol a la part superior de la tija peluda. El pseudant té bràctees piloses a la base i conté fins a 21 flors de color groc de fins a 4,5 centímetres de llarg. El fruit és un aqueni que pot tenir prop de 2 centímetres de llarg, incloent-hi la seva vil·là.

## Vegeu també

* Anatralata

## Enllaços externs

* Jepson Manual Treatment (anglès)
* Flora of North America (anglès)
* Washington Burke Museum (anglès)
* Photo gallery (anglès)
# Sinclair (cantant francès)

Sinclair és el nom artístic de Mathieu Blanc-Francard (Tours, 19 de juliol de 1970), un cantant de música pop de França i membre del jurat d'un programa de telerealitat francès. De 2007 a 2009 ha estat una de les quatre persones que formen el jurat de Nouvelle Star, un programa de televisió de la cadena francesa M6 similar a Operación Triunfo i rival de la també francesa Star Academy. La diferència entre Nouvelle Star i Star Academy és que a la primera no es tracta d'una escola ni hi ha professors. Cal no confondre'l amb Bob Sinclar, DJ de música electrònica i autor d'èxits internacionals com Love Generation.
# Sofia de Saxònia-Hildburghausen

Sofia de Saxònia-Hildburghausen (en alemany Ernestine Friederike Sophie von Sachsen-Hildburghausen) va néixer a Hildburghausen (Alemanya) el 22 de febrer de 1760 i va morir a Coburg) el 28 d'octubre de 1776. Era una noble alemanya filla del duc Ernest Frederic III de Saxònia-Hildburghausen (1727-1780) i d'Ernestina de Saxònia-Weimar-Eisenach (1740-1786).

## Matrimoni i fills

El 6 de març de 1776, es va casar a Hildburghausen amb Francesc I de Saxònia-Coburg-Saalfeld (1750-1806), fill del duc Ernest Frederic de Saxònia-Coburg-Saalfeld i de Sofia Antònia de Brunsvic-Wolfenbüttel. Sofia, però va morir poc després d'una grip en tornar del viatge de noces.

## Bibliografia

* Heinrich Ferdinand Schoeppl: Die Herzoge von Sachsen-Altenburg. Bozen 1917, Neudruck Altenburg 1992
# Villaret de Dalt

Villaret de Dalt és una masia de Tavertet (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta quadrada coberta a dues vessants i amb el carener perpendicular a la façana, la qual es troba orientada a ponent. El portal és rectangular i descentrat del cos de l'edificació. Les finestres tenen els ampits motllurats, i a la part dreta té pedrissos de flors. A migdia s'obre un cos de galeries d'arc rebaixat, sostingudes per pilars massissos de pedra al primer pis, les del segon són més baixes i els pilars de lleves de pedra, a la planta, les arcades també s'aguanten sobre pilars i estan rodejades de construccions agrícoles. A llevant hi ha un altre portal, també descentrat, amb una bonica finestra al damunt amb una decoració floral, damunt la finestra hi ha un cap de biga acabat en rostre humà i datat al 1766 com la finestra abans esmentada. El ràfec fa un ampli voladís. A tramuntana hi ha una eixida a nivell del primer pis i una cisterna. Es construïda en pedra amb algun afegitó de totxo. Es habitada temporalment.

## Història

Antic mas que es troba registrat entre els quinze masos que formaven part de l'antiga parròquia de Sant Bartomeu de Sesgorgues abans de la pesta negra (1348). En el fogatge de 1553, dins el terme de Sant Vicenç de Casserres, església parroquial que actualment es troba a Sabadell (hi fou traslladada degut a la construcció de l'embassament de Sau) es parla de STEVE VILARET, però no se sap si fa referència a aquest mas. Va ser reformat i ampliat al segle xviii.

## Referències

* 1 2 «Villaret de Dalt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Trenta-tres

El trenta-tres és un nombre natural imparell que segueix el trenta-dos i precedeix el trenta-quatre. S'escriu 33 en xifres àrabs, XXXIII en les romanes i 三十三 en les xineses. La suma dels primers quatre factorials dona 33.
Ocurrències del trenta-tres:
* És el nombre de l'arsènic.
* L'edat de Jesús de Natzaret i Alexandre Magne quan van morir.
* Paraula que es diu (aquesta o patata) per posar a les fotografies o per les auscultacions mèdiques.
* El prefix telefònic de França
* Nombre de cants de cada part de La Divina Comèdia
* La quantitat de llunes de Saturn
* Abreviatura numèrica de la Consigna Catalana (C=3).
* Designa l'any 33 i el 33 aC.
* El primer membre del menor trio de nombres naturals consecutius que són producte de dos primers: 33 = 3 × 11; 34 = 2 × 17; 35 = 5 × 7
* És un nombre de Proth.
# Orlovo

«Orlovo» té aquests significats:
* Orlovo (Tiumén), localitat de l'óblast de Tiumén, a Rússia
* Orlovo (Sakhalín), localitat de l'óblast de Sakhalín, a Rússia
* Orlovo (Vorónej), localitat de l'óblast de Vorónej, a Rússia
# Partido Galeguista Nacionalista

El Partido Galeguista Nacionalista fou un partit nacionalista gallec.
Fou fundat el 1984, després de la decisió del Partit Galleguista d'integrar-se en Coalició Gallega. Un grup de cinquanta militants liderats per Ramón Martínez López i Manuel Beiras disconformes amb la decisió decidiren organitzar un nou partit galleguista. No van concórrer ni a les eleccions al Parlament de Galícia de 1985 ni a les generals de 1986. En les Eleccions al Parlament Europeu de 1987 van concórrer en coalició amb el Partit Nacionalista Basc, com Unió Europeista. La coalició va obtenir a Galícia 5.322 vots (0,43% dels vots a Galícia).
El 1988 s'uniren al PNG per a formar el Partido Nacionalista Galego-Partido Galeguista.

## Referències

* ↑ Los partidos vascos irán a las elecciones europeas en coalición con catalanes y gallegos, El País, 23 d'abril de 1987.
* ↑ Fusión do Partido Nacionalista Galego e o Partido Galeguista (gallec)

## Bibliografia

* Beramendi, X.G. and Núñez Seixas, X.M. (1996): O nacionalismo galego. A Nosa Terra, Vigo (gallec)
* Beramendi, X.G. (2007): De provincia a nación. Historia do galeguismo político. Xerais, Vigo (gallec)
# Pads de contacte

Els coixinets de contacte o coixinets d'enllaç són àrees de superfície petites i conductores d'una placa de circuit imprès (PCB) o matriu d'un circuit integrat. Sovint estan fets d'or, coure o alumini i mesuren només micròmetres d'ample. Els coixinets es col·loquen a les vores de la matriu, per facilitar les connexions sense curtcircuits. Els coixinets de contacte existeixen per proporcionar una superfície més gran per a les connexions a un microxip o PCB, permetent l'entrada i sortida de dades i potència.
Els mètodes possibles per connectar els coixinets de contacte a un sistema inclouen la soldadura, la connexió de fil de connexió o el muntatge de xip giratori.
Els coixinets de contacte es creen juntament amb l'estructura funcional d'un xip durant els passos de fotolitografia del procés de fabricació, i després es posen a prova.
Durant el procés de prova, els coixinets de contacte es sondegen amb les agulles d'una targeta de sonda a l'equip de prova automàtic per comprovar si hi ha fallades mitjançant la resistència elèctrica.

## Referències

* ↑ Team, The Sierra. «What is a Pad in PCB Design and Development» (en anglès). https://www.protoexpress.com,+16-03-2021.+[Consulta: 23 febrer 2023].
* ↑ Kerstin. «What is a PCB pad - different types and design guidelines» (en anglès). https://www.pcba-manufacturers.com,+24-01-2023.+[Consulta: 23 febrer 2023].
* ↑ PCB, Ray. «What are PCB Pads?» (en anglès). https://www.raypcb.com,+27-06-2021.+[Consulta: 23 febrer 2023].
* ↑ «PCB Basics - SparkFun Learn» (en anglès). https://learn.sparkfun.com.+[Consulta: 23 febrer 2023].
# Rens Vis

Rens Vis (Magelang, 4 de juliol de 1904 - 8 de març de 1993) va ser un futbolista neerlandès. Va jugar un partit amb la selecció neerlandesa de futbol el 1926.

## Biografia

Vis va jugar a futbol amb l'HVV i va guanyar un partit per a la selecció dels Països Baixos el 31 d'octubre de 1926, en la derrota amistosa per 3-2 contra Alemanya. També va formar part de la plantilla dels Jocs Olímpics d'estiu de 1928, però no va jugar. Vis també va jugar a cricket a l'HVV.
El 1930, Vis es va traslladar a les Índies Orientals Holandeses. El febrer de 1949, mentre actuava com a administrador de l'empresa Pasawahan a la regió de Banjar, va ser segrestat juntament amb el seu personal per les Forces Armades Nacionals d'Indonèsia.

## Referències

* ↑ «Rens Vis». Olympedia. [Consulta: 27 agost 2020].
* ↑ «Rens Vis». National Football Teams. [Consulta: 27 agost 2020].
* ↑ «Olympedia – Rens Vis». olympedia.org. [Consulta: 31 octubre 2021].

## Enllaços externs

* Fitxa de Rens Vis a Olympedia.org
# Renshen Guniang

Renshen Guniang (xinès simplificat: 人参姑娘, pinyin: Rénshēn Gūniáng, literalment 'la xica del Ginsheng') és una pel·lícula d'animació amb titelles xinesa, produïda per l'estudi de cinema de Changchun, dirigida per Rong Lei i estrenada el 1961. Fou la tercera i última de les pel·lícules d'animació produïdes per l'estudi des de la creació de l'estudi d'animació de Shanghai, i fins al 1985, quan es reobre oficialment la secció d'animació.

## Referències

* ↑ 长春市地方史志编纂委员会. 长春市志: 电影志. 吉林文史出版社, p. 159. «... 完成动画片《瓮中捉鳖》,由此揭开美术片生产的史页。 1950 年 2 月,东影美术片 组全体 20 多人调往上海,从此美术片生产转移到上海。 1958 年,长影重建美术片 机构,当年生产木偶片《自作聪明的小驴》 1 本, 1961 年又拍摄了木偶片《人参姑娘》 ...»
* ↑ «1961 Miracle Yearbook». 中国动画电影史, vol. 7, 1961, pàg. 1961. DOI: 10.15385/yb.miracle.1961. «花草、瓶瓶罐罐等等,这一切在动画片里都是“人” ,具有人的思想和性格,它们都是人的 化身,这就是拟人化的创作方法。人参姑娘》绿堡编剧、荣导演、郝凤翔摄影、 李季达作曲、魏文觉设计, 1961 年 4 月长春电影制片厂美术片组摄制完成。该片 描写 ...»
* ↑ 上海電影史料. 上海市电影局史志办公室, p. 249. «1958 年,长春电影制片厂(原东北电影制片厂)成立了美术片组,当年摄制了木偶片《 自作聪明的小驴》, 1961 年摄制了木偶片《人参姑娘》和动画片《怒逐瘟神》。 此后,又中断了美术片的生产。随着党的改革开放政策的深入贯彻和适应市场需要, 1984 ...»
# Stepnoie (Saràtov)

* Per a altres significats, vegeu «Stepnoie».
Stepnoie (en rus: Степное) és un poble de l'óblast de Saràtov, a Rússia, segons el cens del 2010 tenia 972 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Stepnoie (Ussuriski)

* Per a altres significats, vegeu «Stepnoie».
Stepnoie (en rus: Степное) és un poble del krai de Primórie, a l'Extrem Orient de Rússia, pertany al districte rural d'Ussuriski. El 2010 tenia 651 habitants.

## Referències

* ↑ «История и современность Уссурийского района». Arxivat de l'original el 2014-02-22. [Consulta: 14 setembre 2019].
# Rattus arrogans

Rattus arrogans és una espècie de mamífer rosegador de la família dels múrids que es troba de forma generalitzada a les muntanyes de la regió central i occidental de Nova Guinea. A nivell de conservació, actualment no és considerada en risc.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005. ISBN 978-0-8018-8221-0. OCLC 62265494.
* ↑ Aplin, K. Rattus arrogans. UICN 2016. Llista Vermella d'espècies amenaçades de la UICN, edició 2016, consultada el 17 març 2018.
# Rattus colletti

Rattus colletti és una espècie de mamífer rosegador de la família dels múrids. És endèmica d'Austràlia. Aquest tàxon fou anomenat en honor del zoòleg noruec Robert Collett.

## Referències

* ↑ Entrada «Rattus» d'Animalia (en anglès).
* Baillie, J. 1996. Rattus colletti. Llista Vermella d'espècies amenaçades de la UICN (edició del 2006). Consulta: 12 gener 2008
# Terentil·la

Terència o Terentil·la (llatí: Terentilla o Terentia) va ser la dona de Mecenàs. Dió Cassi diu que era germana de Gai Proculeu i, per adopció, de Varró Murena (possible fill de Luci Licini Murena, cònsol l'any 62 aC, i adoptat per Aulus Terenci Varró). Quant a Proculeu, segurament es tractava d'un cosí germà de Murena.
De la vida de Terentil·la abans del seu casament amb Mecenàs hom no en sap res; fins i tot es desconeix en quina data s'hi va casar. Pel que sembla era una dona molt bella i tan llicenciosa com la major part de dames romanes del seu temps. Va ser una de les amants preferides d'August i Dió Cassi diu que quan l'emperador va visitar Gàl·lia l'any 16 aC ho va fer per veure a Terentil·la sense molèsties ni indiscrecions com era el cas a Roma. Aquesta relació va causar problemes entre August i Mecenàs i finalment la desgràcia d'aquest segon. Però Mecenàs no tenia gaire dret a plànyer-se de les infidelitats de la seva dona, puix que ell mateix era un infidel conegut.
Tot i aquestes circumstàncies, Mecenàs i Terentil·la van continuar enamorats fins al final i les seves baralles eren de curta volada, car Mecenàs era poc rancorós i sempre disposat a la reconciliació, tot i el caràcter arrogant de Terentil·la. Per això Sèneca diu que es va casar amb una dona mil vegades tot i només tenir-ne una. Una vegada es van arribar a divorciar però després Mecenàs la va reconquerir amb regals. La influència de Terentil·la sobre el seu marit era força gran i fins i tot en una ocasió Mecenàs li va revelar un secret d'estat relatiu a una conspiració del seu germà Murena.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 995.